Hollywood-legenda perii korvauksia itsensä näköisestä robotista.

Hurja tilanne tallentui videolle! Hyökkääjä yritti tyrmätä Arnold Schwarzeneggerin hyppypotkulla.

Entinen Kalifornian kuvernööri ja elokuvatähti Arnold Schwarzenegger, 72, on päättänyt haastaa oikeuteen venäläisen robottivalmistajan. Schwarzeneggerin mukaan yritys teki hänestä luvattomasti näköisrobotin, ja siitä syystä näyttelijälegenda vaatii robottivalmistajalta korvauksia yli 10 miljoonan dollarin edestä.

Uutismedia TMZ:n mukaan Terminator-näyttelijä ei ollut antanut lupaa käyttää samankaltaisuutta robotissa. Siitä huolimatta julkisuudessa nähdyllä robotilla on Schwarzeneggerin hiukset, ääni, ihotyyppi ja näyttelijälle tyypillinen neliönmallinen leukalinja.

– Hän on joutunut antamaan kasvonsa vastoin tahtoaan tälle tuotteelle, Schwarzeneggerin lakimies kommentoi TMZ:lle.

Arnold Schwarzenegger on tehnyt pitkän uran elokuvien parissa. AOP

Asianjaja kertoo lähettäneensä kyseiselle yritykselle kirjeen, jossa toivottiin, että tuotteen mainostaminen näyttelijälegendan kustannuksella lopetettaisiin.

Promobot-niminen yritys oli vastannut myöntyvänsä lakimiehen tahtoon ja lopettavansa robotin käytön, mutta robotti nähtiin kuitenkin New Yorkin lelumessuilla helmikuussa. Tästä syystä robottivalmistajalta peritään nyt mittavia korvauksia.

Videon kohutusta robotista voit katsoa alta.

Kävi lähellä kuolemaa

Viime vuonna näyttelijä paljasti, että hänen tuorein, vuonna 2018 tehty sydänoperaationsa oli koitua kohtaloksi. Mies oli mennyt rutiininomaisesti tehtävään sydänoperaatioon, mutta operaatiossa ilmeni komplikaatioita. Loppujen lopuksi hänelle jouduttiin tekemään hätäavosydänleikkaus, joka kesti useita tunteja.

Schwarzeneggerilla todettiin jo lapsena sydämen läppävika, joka korjattiin leikkauksella vuonna 1997. Tuolloin lääkärit eivät pitäneet korjausleikkausta välttämättömänä, mutta mies itse halusi leikkauksen, koska uskoi palautuvansa nopeammin tuolloin kuin myöhemmin. Sittemmin miehelle on tehty yhteensä kuusi sydänoperaatioita.

– Se tuli vähän yllätyksenä. En kuitenkaan koskaan pelästy tällaisista asioista, näyttelijä kommentoi tuolloin.

– Hetken olin kyllä huolissani siitä, että operaatio oli liian lähellä Terminator 6- elokuvan kuvauksia, mutta sitten tajusin, että elokuvahan on hyvä syy päästä takaisin kuntoon nopeasti, myös kehonrakentajana tunnettu Schwarzenegger lisäsi.

Lähteet: TMZ, Sky News